GiliGold/VAD_KnessetCorpus huggingface dataset:
עודד פורר: בקיצור, משרד הבריאות מתחמק מפתיחת חמישה חדרים אקוטיים בהתאם להמלצות הוועדה שמשרד הבריאות מינה, ובהתאם לסיכומים שהוא קבע איתנו.
זהר סהר לביא: לא לא לא.
עודד פורר: זה אחד לאחד.
עודד פורר: אחד לאחד.
זהר סהר לביא: ח"כ פורר, משרד הבריאות לא מתחמק, אני לא מקבלת את האמירה הזאת.
עודד פורר: אתם כבר שבועות ארוכים מעכבים את הסיפור הזה, החלטתם שאתם פותחים בהלל יפה, בניגוד אגב להמלצות של תת הוועדה הזאת שאתם מיניתם, בניגוד למה שאמרתם כשישבתם פה בחדר יחד איתי, אתם מעכבים את הפתיחה של החמישה חדרים שאנחנו השגנו להם תקציב, ואתם נתלים עכשיו בזה שאתם ממתינים לכלל הדו"ח, שלא נוגע בכלל לעניין הזה.
עודד פורר: זאת המציאות.
עודד פורר: תעטפו אותה באיזה נייר צלופן שאתם רוצים לעטוף אותה, זאת המציאות.
עודד פורר: למה אתם מחכים?
זהר סהר לביא: אני קודם כל רוצה להגיד שזה ממש לא המציאות.
זהר סהר לביא: משרד הבריאות לא מתחמק מפתיחה של מרכזים חדשים.
זהר סהר לביא: גם בשיחה בינינו הדיון היה, וגם הוועדה שמונתה, היא לא מונתה כדי לדון באזור השרון, באזור השרון זה משהו שכבר דובר, אנחנו דיברנו על פריסה רחבה יותר, אנחנו ממש לא מתחמקים משום דבר.
זהר סהר לביא: ברגע שאנחנו נקבל את הדו"ח תהיה החלטה ספציפית לראות מה ההמלצות, ובמקביל אנחנו עושים בדיקות נוספות לגבי היתכנות של הקמה בכל מיני מקומות אחרים, אני חושבת ש- - -
עודד פורר: בשביל מה מיניתם את הוועדה?
עודד פורר: למה ישבתם פה בחדר וסיפרתם לי שמה שתמליץ הוועדה אתם תעשו?
סונדוס סאלח: ועוד יש תקציב, יש את הכל.
סונדוס סאלח: הכל תקוע אצלכם - - -
עודד פורר: לפחות אל תשקרו.
עודד פורר: לפחות אל תשבו פה ותמכרו סחורה שאתם יודעים שאין לכם כוונה לממש אותה.
עודד פורר: פה ישבתם, פה.
עודד פורר: לא ישבנו לבד, זו לא הייתה שיחה בארבע עיניים.
זהר סהר לביא: אני רוצה שאגף התקציבים יעלה כדי לראות את הנושא של קבלת התקציב, אבל מבחינת המשרד, אני רוצה שוב להבהיר, אין התחמקות, הכוונה שלנו לפתוח את המרכזים כפי שהתחייבנו - - -
עודד פורר: אין התחמקות, יש מריחה.
זהר סהר לביא: - - -אנחנו ממש לא מתחמקים משום דבר ואנחנו מאוד מאוד נשמח לפתוח מרכזים היכן שצריך.
סונדוס סאלח: זה לא לשמוח.
סונדוס סאלח: זה המציאות מחייבת, זו החלטה שהתקבלה, זה המלצות של ועדה.
סונדוס סאלח: זה לא 'נשמח לפתוח' זה חובתכם לפתוח.
סונדוס סאלח: המציאות מבקשת את החדרים האלה.
זהר סהר לביא: אין פה שום התחמקות ואין פה שום ניסיון של המשרד לא לפתוח את החדרים היכן שצריך.
סונדוס סאלח: אז למה התקיעה הזו?
זהר סהר לביא: אני שוב אומרת, הדברים הם בתהליך של עשייה, זה לא קורה ביום אחד שפותחים מרכז, לצערנו.
זהר סהר לביא: אנחנו מעבר לתקציב שעדיין, אני אשמח לקבל את ההתייחסות של אגף תקציבים ולהבנתי עדיין לא ממש, אנחנו עדיין לא קיבלנו אותו, אבל שוב, אני לא חושבת שיש פה שום אמירה של התחמקות, חס וחלילה, ההיפך.
זהר סהר לביא: יש פה התגייסות מאוד גדולה של המשרד כדי לקדם את הנושא בכל התחומים, ומבחינתנו, אני שוב אומרת, אנחנו עושים את התהליכים.
זהר סהר לביא: לגבי הפריסה, אני כן אומרת, המשרד קיבל כל מיני החלטות, שוב, גם הוועדה שמונתה היא וועדה שמונתה כדי להמליץ על פריסה עקרונית.
זהר סהר לביא: אני יכולה להגיד שפתיחה של מרכז נוסף גם בדיון שהיה אצלך במשרד, ח"כ פורר, דובר על פתיחה של מרכז בשרון ולא בהכרח בבית החולים מאיר.
זהר סהר לביא: אני לא חושבת שזה נכון לבוא ולהגיד שאנחנו מתחמקים ממשהו, להיפך.
עודד פורר: הסיכום היה שמה שתמליץ הוועדה המקצועית, זה מה שיהיה.
עודד פורר: הרי אנחנו בוועדת הכספים, בפרוטוקול, סגן שר האוצר הצהיר לפרוטוקול על פריסה אחרת לגמרי.
עודד פורר: וזה גם מה שאושר בוועדת הכספים.
עודד פורר: בדיון שקיימנו בינינו באתם ואמרתם 'יש לנו ועדה מקצועית, ההמלצות הן המלצות מקצועיות'.
עודד פורר: אמרתי שאני מוכן לקבל את זה שיש ועדה מקצועית, אני מוכן שהמלצות ה וועדה המקצועית, הן יחליפו את המיקומים שאנחנו קבענו, ובינתיים אתם את הוועדה המקצועית שהמליצה את המלצותיה כבר ואתם יודעים אותם כבר מזה שבועות ארוכים, אתם ממתינים עם זה, מאיזו שהיא סיבה לא כל כך ברורה, ועדות מקצועיות כשהן מסיימות פרק מסוים והוא גמור, אפשר להתייחס לפרק הזה.
עודד פורר: אומרת יו"ר תת הוועדה המקצועית 'אין לי שום כוונה לשנות, זאת ההמלצה'.
עודד פורר: אז אני לא מצליח להבין מה הניסיון או הרצון העז לשנות את המלצות הוועדה המקצועית אלא אם יש כאן שיקולים שהם לא כל כך ברורים.
עודד פורר: ובינתיים כל העניין הזה מתעכב.
עודד פורר: אני רוצה להמשיך בדיון.
עודד פורר: זה דיון עקר הרי, זה בדיוק אותו ויכוח שהיה פה, אתם פה בכלל טענתם גם שלא צריך חדרים אקוטיים, לשיטתכם צריך דברים אחרים אבל בסדר, זה כבר עניין אחר.
עודד פורר: אני רוצה להמשיך את הדיון, אבל אני עוד אחזור אלייך בהמשך.
עודד פורר: אני רוצה לשמוע גם את התגובה של אנשים אחרים וגם את אגף התקציבים.
עודד פורר: איילת רזין, אחריה מיקי פומרנץ.
איילת רזין: תודה על דיון המעקב הזה שנוסף לעוד דיוני מעקב, נראה שבאמת דרוש מעקב הדוק.
איילת רזין: הופתענו לראות, למרות שזה דובר, אבל הבנו שבכל זאת פועלים כוחות אחרים כדי לדאוג שהחדר האקוטי בשרון יהיה באמת בשרון ולא בקצה של השרון בחדרה, במקום שאני אשמח לשמוע את ההתייחסות של משרד הבריאות לאם ואיזו הכשרה עבר הצוות המקצועי של החדר האקוטי, לעשות את העבודה האקוטית הרגישה, המורכבת, העדינה שנדרשת, אותה מומחיות שאנחנו דורשים שיהיו בחדרים אקוטיים, איזו הכשרה הם עברו ומתעתדים לעבור, אילו שפות דוברים אנשי הצוות שם שאמורים לתת מענה לאוכלוסייה מגוונת, מאוד נשמח לשמוע את הדבר הזה.
איילת רזין: אנחנו, כפי שציינו בכל הדיונים, גם בדיון המשמעותי שבה גם הוועדה הצביעה באופן דקלרטיבי, סברנו שנכון בעצם להבשיל את ניצני החדר האקוטי שיש כבר בבית החולים מאיר.
איילת רזין: אנחנו עובדות באופן הדוק עם הצוות, מכירות את העשייה המאוד מאוד עדינה ורגישה, ובאמת הם כתבו לעצמם נוהל שהוא צריך להיות, ואנחנו הופתענו ואני חייבת להגיד גם, הופתענו וזה קצת מקומם שישבה ועדה שמינה משרד הבריאות, שם את מיטב האנשים שהוא חשב שצריכים לעסוק בנושא, הוועדה המליצה את המלצותיה ומשרד הבריאות דוחה את ההמלצות האלה, לפחות בחלקן, אני לא יודעת מה יהיה באשר לשאר ההמלצות.
איילת רזין: וזה מצער מאוד, ואפילו נראה לא מקצועי, אני חייבת לומר.
עודד פורר: ד"ר מיקי פומרנץ.
עודד פורר: אחריו אופיר אביב מאגף התקציבים של משרד הבריאות.
מיקי פומרנץ: רבותי, תודה רבה לכם על העבודה ועל העשייה הזאת.
מיקי פומרנץ: אני מאוד מברך אתכם.
מיקי פומרנץ: אני מבין את הכוחות שפועלים בשטח - - -
עודד פורר: אני לא.
עודד פורר: הייתי שמח אם תסביר לי.
עודד פורר: אני לא מצליח להבין את הכוחות שפועלים בשטח.
עודד פורר: אם תצליח להסביר לי אני אשמח.
מיקי פומרנץ: אני חושב שהכל פה כלכלי.
מיקי פומרנץ: אם היינו מוכנים להתפשר לפני שנה היינו מקבלים את המרכז הזה אלינו.
מיקי פומרנץ: אנחנו באנו ואמרנו שאנחנו לא יכולים להפעיל את הרוטינה שלנו, את התורנים שלנו לקבל גם נפגעות תקיפה מינית באותו זמן.
מיקי פומרנץ: בפעם האחרונה אמרתי לכם, זה לוקח המון זמן לטפל, לסעוד אישה או גבר שנפגעו בתקיפה מינית.
מיקי פומרנץ: אנחנו לא יכולים ללכת ולהתייחס אליהם כאל רוטינה שהתורן של המיון יראה אותה ויטפל בה ויסעד אותה, וכל מי שנמצא בבית החולים יטפל באישה הזאת כתורן.
מיקי פומרנץ: אנחנו חייבים להביא צוות של כוננים, צוות של כוננים עולה לדאבוננו כסף, ולא מעט.
מיקי פומרנץ: עשינו תחשיב בכללי, עשינו תחשיבה כמה עולה שלושת - - - האלה, הגענו ל-1.5 מיליון שקל.
מיקי פומרנץ: אנחנו לא יכולים לשים פה תורנים לא מקצועיים, אנחנו לא יכולים לשים כוננים שהם לא מקצועיים.
מיקי פומרנץ: אנחנו מכשירים את הצוותים, נכון להיום אין לנו ברירה, אנחנו ממשיכים לעבוד, שלא תחשבו.
מיקי פומרנץ: זה שפתחו בחדרה זה לא אומר שאני שולח נשים שהותקפו והגיעו אלי לבית החולים מאיר, אני לא שולח אותם הביתה.
מיקי פומרנץ: אני מטפל בהם פה, אני עושה לפי הפרוטוקולים של משרד הבריאות, חלק מהנשים מוכנות לנסוע לאבו-כביר, אולי מוכנות לנסוע מפה לחדרה, אני כבר אומר לך שכל הנשים מהמגזר הערבי, מהמשולש, לא ייסעו לשום מקום.
מיקי פומרנץ: לא נוסעות, לא לוולפסון ולא לחדרה.
מיקי פומרנץ: לא ייסעו.
מיקי פומרנץ: הנשים שלנו כאן, חלקן ייסעו ונוסעות לחדרה, ייסעו אולי לחדרה, לא רוצות לנסוע - - -ואנחנו נשארים עם נשים שאנחנו מטפלים בהן על בסיס שבועי, אנחנו מטפלים בנשים שנפגעו ואנחנו נותנים את כל הסעד שאנחנו יכולים.
מיקי פומרנץ: ה-1.5 מיליון שקל, הוא הפער.
מיקי פומרנץ: זה פער לא גדול בין מה שאנחנו ביקשנו לבין מה שמשרד הבריאות מוכן לתת ומה שהוא נתן להלל יפה, הם לא נתנו לו את מה שאנחנו הגענו.
מיקי פומרנץ: המסקנות שנתנו לא התקבלו במשרד הבריאות, והם מתקצבים את הלל יפה בתת תקציב, ולדעתי זה יהיה כמו בלניאדו, הוא נפתח, שנה עבדו שם, אנשים קרסו וסגרו את המקום הזה.
מיקי פומרנץ: אני חושב שככה זה יקרה גם בהלל יפה, אני מאחל להם בהצלחה רבה, הם עושים עבודה מקודשת.
מיקי פומרנץ: אני חושב שאנחנו יכולים לתרום לא מעט ולא פחות.
עודד פורר: אופיר אביב.
עודד פורר: אחריו רועי קאהן ממשרד האוצר.
אופיר אביב: בוקר טוב ותודה על הדיון.
אופיר אביב: אני כן אגיד בעניין תקציב של החדרים האקוטיים, אנחנו הגענו להסדר עם משרד האוצר, התקציב של החדרים האקוטיים לשנת 2020 גם נמצא כרגע בתהליך של אישור של הפניה של סוף שנה, ואנחנו מאמינים שזה יוסדר ממש בקרוב.
אופיר אביב: לגבי תקציב של שנת 2021, אז גם כן, כל הדרישות שלנו נמצאות שם, לא אמורים להיות חסמים תקציביים, כלומר יש לנו הבנות עם האוצר והחדרים האלה יתוקצבו, בהתאם לדיון כפי שד"ר זהר אמרה, הדיון במשרד הבריאות על המלצות הוועדה וההרחבה של אותם חדרים אקוטיים יינתן תקציב לשנת 2021.
אופיר אביב: כלומר ההרחבה של החדרים החדשים.
אופיר אביב: התייחסות לדברים של קודמיי, של ד"ר מאיר פומברנץ, אנחנו כן בסופו של יום מסתכלים בצורה מקצועית איפה נכון לפרוס את החדרים, החדרים מתוקצבים באופן - - -
עודד פורר: מי מחליט בצורה מקצועית איפה נכון לפרוס את החדרים?
עודד פורר: על בסיס מה ההחלטה המקצועית?
אופיר אביב: על בסיס שיקולים מקצועיים, אני קטונתי מלהסביר - - -
עודד פורר: אז אני שואל, תת הוועדה שהמשרד מינה בנושא פריסת החדרים האקוטיים היא מספיק מקצועית או שהיא לא מקצועית?
עודד פורר: כל הוועדה שמיניתם היא לא מקצועית ועכשיו אתם תעשו לפי שיקולים מקצועיים אחרים שהם לא של הוועדה המקצועית שמיניתם?
אופיר אביב: זה לא עומד בסתירה אחד לשני.
עודד פורר: מה שאתם עושים עומד בסתירה.
אופיר אביב: לא, ח"כ פורר, זה לא עומד בסתירה, מה שאמרתי הוא שאנחנו ניקח את ההמלצות המקצועיות של הוועדה ואנחנו בתוך משרד הבריאות, יחליטו לאור פרמטרים ולאור ההחלטות איפה נכון יהיה לפרוס את אותם חדרים, יש פה שיקולים של פריפריה ועוד שיקולים כהנה וכהנה.
אופיר אביב: מבחינה תקציבית לא אמורים להיות חסמים.
אופיר אביב: כן חשוב לי להגיד שאנחנו מתקצבים את החדרים האקוטיים באופן זהה ושוויוני, ככל שנגיע לסיכום תקציב מדינה, אני מניח שגם הנושא של התקצוב של החדרים האקוטיים יידון שם ונראה אם אנחנו יכולים להגדיל את התקצוב לאותם חדרים, כמובן מתוך התפיסה שהחדרים האלה חייבים לפעול ולאפשר את הקיום הרציף שלהם.
עודד פורר: יש לי שאלה אליך, אופיר.
עודד פורר: מה תקציב המשרד?
אופיר אביב: התקציב של המשרד הוא כ-40 מיליארד שקלים.
עודד פורר: מה הפער כרגע, ניקח את כל חמשת החדרים האקוטיים.
עודד פורר: קיבלתם 5 מיליון שקל מחוץ לתקציב, מה התוספת הנדרשת לפי הדרישה למשל שמציג אותה מיקי פומרנץ, שהמשרד צריך בתוך תקציבו לייצר, הפער הוא בערך סדר גודל של 250,000 למרכז.
עודד פורר: זאת אומרת אנחנו מדברים על פער של 1 מיליון שקלים בתוך תקציב של 40 מיליארד שקל.
סונדוס סאלח: למה זה צריך לתקוע את כל התכנית.
עודד פורר: זה כרגע מה שתוקע את העניין.
עודד פורר: אתייחס רגע לשאלה ששאלת.
עודד פורר: בסופו של יום זה באופן זהה.
עודד פורר: אנחנו לא מתקצבים את כל פעילות המרכזים הרפואיים.
עודד פורר: בסופו של יום יש מודל שהוא גם מודל של הכנסות של אותם מרכזים רפואיים וכשאנחנו מסתכלים על כל התמונה, זה משהו שמאפשר לחדרים האלה להתקיים.
עודד פורר: גם מול הנהלת קופת חולים כללית הגענו להסדר לגבי יוספטל והם הבינו, וחשוב להגיד שגם החדר הזה נפתח וגם הוסדר התקציב של החדר הזה, וכמו שאמרתי, הדבר הזה מאפשר לחדרים האלה להתקיים.
עודד פורר: שאלה אחת אופיר.
עודד פורר: היה וכמו שקרה בבית החולים לניאדו, ייפתח המרכז בהלל יפה בניגוד להמלצות ה וועדה לקידום מעמד האישה ובניגוד להמלצות תת הוועדה הזאת, וכעבור שנה הוא ייסגר.
עודד פורר: מי ייתן את הדין במשרד הבריאות, של מי האחריות?
עודד פורר: את מי נזמן לפה בעוד שנה כדי לדון על למה נסגר המרכז, מי הדמות?
אופיר אביב: חדרים כאלה לא נסגרים ביום אחד.
אופיר אביב: כשיש חדר אקוטי שעומד להסגר או משהו כזה, מרימים דגלים ואנחנו מתגייסים לסוגיה.
אופיר אביב: צריך כל מקרה לבחון לגופו.
אופיר אביב: בסופו של יום האחריות היא של משרד הבריאות, שהחדרים האלה יתקיימו.
עודד פורר: מי?
עודד פורר: מי במשרד הבריאות?
עודד פורר: אם ייסגר החדר כמו שקרה בלניאדו.
עודד פורר: הרי עובדה שהוא נסגר, היה בלניאדו והוא נסגר, נכון?
אופיר אביב: אני אומר שוב, יש בסופו של יום את חטיבת רפואה, יש את מנכ"ל משרד הבריאות, הם - - - בסופו של יום.
עודד פורר: מנכ"ל משרד הבריאות.
עודד פורר: אנחנו נבקש דיון איתו.
עודד פורר: תודה אופיר.
עודד פורר: אני רוצה לעבור לרועי, למרות שלפחות לפי דברי משרד הבריאות אין להם בעיה עם האוצר.
רועי קאהן: שלום.
רועי קאהן: כפי שאמר אופיר, אכן משרד האוצר עומד מאחורי המחויבות שלו של תקצוב 5 מיליון שקלים לחמישה חדרים אקוטיים ובמועד זה, זהו אינו החסם.
עודד פורר: מיכל ניסים משירותי בריאות כללית.
מיכל ניסים: שלום.
מיכל ניסים: אני מעדכנת לגבי חדר יוספטל, ביוספטל החדר פתוח מאוגוסט 2020.
עודד פורר: על יוספטל כבר סיימנו את הדיון.
עודד פורר: אני רוצה עדכון על מאיר בכפר סבא.
עודד פורר: מה הבעיה שם?
עודד פורר: מה המחלוקת עם משרד הבריאות?
מיכל ניסים: התקציב שהוגש לנושא הזה הוא כ-1.5 מיליון שקלים להפעלת החדר, התקצוב שניתן על ידי משרד הבריאות, ומשרד האוצר הוא כ-1 מיליון, יש לנו פער לגבי הערכת העלויות של הפעלת החדר.
עודד פורר: בקיצור, זה הסיפור כמו שאמרנו מתחילת הדרך.
עודד פורר: הרי בסוף אני מניח ש-, כמה הם מתקצבים אותם ביוספטל?
מיכל ניסים: מיליון שקל.
עודד פורר: אז מה הפער?
עודד פורר: למה ביוספטל זה בסדר ובמאיר זה לא בסדר?
מיכל ניסים: גם ביוספטל, אנחנו פשוט - - -
עודד פורר: ביוספטל לפני שלושה שבועות אמרתם שהכל נפלא והכל בסדר וסגרתם וסיכמתם.
עודד פורר: גם כללית אמרו, גם יוספטל וגם משרד הבריאות, פה בוועדה.
מיכל ניסים: ביוספטל העלויות של הפעלת חדר שכזה הוא כ-1.5 מיליון שקל, מה שאומר שהכללית סופגת חצי מיליון שקל סבסוד.
מיכל ניסים: ומפעילים את החדר מאוגוסט בגלל הבקשות של משרד הבריאות והבנת נחיצות הנושא, אבל אנחנו צריכים להגיע להסדרים בנושא של מאיר.
עודד פורר: זהר את רוצה להוסיף משהו?
זהר סהר לביא: כן.
זהר סהר לביא: אני רוצה להגיד קודם כל שהחדר בלניאדו נפתח ללא שותפות עם משרד הבריאות ולא תוקצב, ולכן כשבאנו לשבת איתם על מנת לבדוק היתכנות של תקצוב, בשלב הזה הם החליטו שהם לא רוצים להמשיך בהפעלת החדר, אז אני חושבת שזו לא הקבלה נכונה לתת את החדר בלניאדו כדוגמה.
זהר סהר לביא: החדר בלניאדו מעולם לא תוקצב, זאת אומרת כשהם סגרו, הם פעלו על סמך תקציבים אישיים שלהם.
זהר סהר לביא: נשאלה כאן שאלה לגבי הכשרת הצוותים בהלל יפה, אז אני כן יכולה להגיד בפה מלא שהם עוברים הכשרה מאוד מקצועית, גם בתחום הפורנזי, משפטי, גם בתחומים אחרים.
זהר סהר לביא: אני חושבת שזה יהיה לא הגון להקל ראש בהכשרה שלהם ובמיומנות שלהם לטפל בנפגעים, אני הייתי שם מספר פעמים ואני חושבת שהצוות שם מאוד מקצועי ואני חושבת שזה לחטוא לאמת לבוא ולהגיד שאנחנו לא ממקצעים אותם בצורה טובה.
זהר סהר לביא: לגבי שפות, כמו בשאר החדרים וכמו בבתי חולים בכלל, אין בהכרח רק אנשים שמדברים שפה אחת והם כן בהחלט מיומנים עדיין לתת מענה לכל הנפגעים דוברי כל השפות.
זהר סהר לביא: הייתה עוד שאלה, אני לא זוכרת - - - אבל אני כן חושבת שנכון לבוא ולהגיד שהסיבה שאנחנו גם לא ממהרים לפתוח חדר היא בדיוק על מנת שלא נגיע למצב שאנחנו גם נסגור חדרים בלי בקרה, ואני כן רוצה לשוב ולציין שגם בפגישה בלשכתך, ח"כ פורר, אנחנו לא התחייבנו על פתיחה של חדר במאיר, אנחנו ה תחייבנו על פתיחה של חדר בשרון ואתה הסכמת - - -
עודד פורר: לא, התחייבתם על פתיחה של חדרים בהתאם להמלצות תת הוועדה.
עודד פורר: זה היה הסיכום.
זהר סהר לביא: אנחנו אמרנו שאנחנו נקבל את המלצות הוועדה ונדון בהן.
עודד פורר: זה היה הסיכום ואתם לא עומדים בו.
עודד פורר: אבל בסדר, אני יודע טוב-טוב מה היה הסיכום, ולא הייתי פה לבד.
עודד פורר: לא המצאתי את זה.
עודד פורר: שאלתי אתכם שאלה מאוד ברורה בדיון בינינו.
עודד פורר: שאלתי אתכם שאלה מאוד מאוד ברורה.
עודד פורר: האם אתם מוכנים להגיע להסכמה סביב הנושא הזה, כי אני, בוועדת הכספים כשהעברנו תקציב, התקציב יועד לחמישה מקומות ספציפיים.
עודד פורר: אנחנו דיברנו על אשקלון, אשדוד, נצרת, נהריה וצפת לדעתי.
עודד פורר: ובאתם ואמרתם שיש עניינים מקצועיים.
זהר סהר לביא: יש עוד הרבה מאוד פרמטרים שקשורים לפתיחה של חדר שהם לא רק - - -
עודד פורר: אמרתי שיש ועדה מקצועית שאתם מיניתם, אתם מוכנים לקבל את מסקנות הוועדה?
עודד פורר: לא ידעתי מה מסקנות הוועדה אז, ואתם אמרתם 'כן'.
עודד פורר: אני אמרתי 'כן', באנו חזרה, מסקנות הוועדה לא מצאו חן בעיניכם ועדיין אתם עושים מה שבראש שלכם, וזה בסדר, זה לגיטימי, אתם המשרד הממשלתי, אתם המשרד המבצע.
עודד פורר: אנחנו המפקח.
עודד פורר: רק שזה לא עומד, זה פשוט עומד בניגוד למה שסוכם ולמה שאמרתם כאן בחדר.
עודד פורר: וזה לא משנה באיזה נייר צלופן תעטפו את זה.
עודד פורר: עכשיו מעבר לזה, עדיין גם בגלל שכנראה, אני לא יודע, יש לכם איזו שהיא בעיה עם המלצות הוועדה, כל פתיחת שאר החדרים מעוכבים, לא התקדמתם, לא מול בית חולים גליל, לא מול איכילוב, לא מול קפלן ולא מול נצרת, אלא אם כן תגידי לי אחרת 'אנחנו כבר עובדים מולם, אנחנו כן מיישמים את המלצות הוועדה'.
איילת רזין: אני יכולה רק להבהיר את מה שאמרתי?
איילת רזין: אני לא אמרתי שהם לא מוכשרים.
איילת רזין: רציתי לדעת איזו הכשרה.
איילת רזין: אני לא מקלה ראש בכלל, פשוט עבר פרק זמן מאוד קצר מאז שהוחלט – בניגוד להמלצות הוועדה – שזה יהיה הלל יפה ולא מאיר ולכן רציתי לדעת על מה מדובר.
איילת רזין: אני כמובן מציעה כמו בכל סיטואציה דומה את החיבור למרכזי הסיוע, כפי שאנחנו מלווים במרכזים נוספים.
זהר סהר לביא: החיבור כבר קיים והצוות שם יצר קשרים עם כל הגורמים הרלוונטיים.
עודד פורר: זהר, את יודעת לתת לוחות זמנים על פתיחת חמשת החדרים האקוטיים?
זהר סהר לביא: אני לא יודעת לתת כרגע לוחות זמנים.
זהר סהר לביא: כפי שאמרתי, ואני כן אגיד שוב, הוועדה שאנחנו מינינו אותה לבקשתנו, אני שוב מחדדת, הייתה על מנת באמת להבין, ואני שוב אומרת, הנושא של החדר בשרון, באזור השרון, לא נכלל בבקשה שלנו לקבל את ההמלצות.
זהר סהר לביא: בשלב שביקשנו את הוועדה כבר ידענו שאנחנו הולכים לפתוח חדר בשרון, וכמו שכבר אמרתי בפעמים קודמות, - - -
עודד פורר: שאלה שהופנתה לוועדה, לפי הפרוטוקול ולפי מה שהופנה לוועדה, 'האם פריסת המרכזים האקוטיים מספיקה.
עודד פורר: היום, יש לציין, כי אנו מודעים לחוסר באילת, יוספטל מסרבים לפתוח מרכז אצלם אך מבצעים בפועל בדיקות פורנזיות וכן באזור השרון.
עודד פורר: בעבר נפתח ללא שת"פ של המשרד מרכז בלניאדו.
עודד פורר: כמו כן בשנת 2019 תוקצבה פתיחת חדר באזור השרון, בית החולים מאיר איננו מעוניין לפתוח עקב סוגיות תקציביות, נבדקת אפשרות מול הלל יפה'.
עודד פורר: אלה הדברים שהועברו לוועדה, הוועדה בחנה ונתנה המלצה על חמישה חדרים.
עודד פורר: אבל בואו, זה דיון עקר.
עודד פורר: אני הבנתי כבר שאתם תעשו הרי מה שאנחנו רוצים ואנחנו נגיד את מה שאנחנו חושבים שנכון, לפחות לפי המלצות הוועדה המקצועית.
עודד פורר: אני רוצה לסכם את הדיון הזה - - -
זהר סהר לביא: כן חשוב לי להגיד שאין פה התעלמות - - -
עודד פורר: התעלמות מוחלטת.
זהר סהר לביא: - - -ויש בהחלט רצון של המשרד לקדם את הנושא ולא כפי שאמרת רצון להתחמק מהנושא.
זהר סהר לביא: אנחנו בהחלט עובדים קשה על מנת לשפר את המענים.
עודד פורר: אז מה עשיתם לגבי ארבעת המרכזים האחרים עד היום?
זהר סהר לביא: הנושא כרגע בתהליך של הסתכלות יותר רחבה של המשרד - - -
עודד פורר: כמה זמן אתם צריכים להסתכל יותר רחב?
זהר סהר לביא: - - -גם לגבי היתכנות, גם לגבי יכולות ההכשרה של המרכזים, יש פה הרבה - - -
עודד פורר: הוא שאמרתי.
עודד פורר: מיניתם תת ועדה, נתנה לכם המלצות, אמרתם שתקבלו את ההמלצות ועכשיו אתם בוחנים מחדש את כל מה שאתם רוצים.
עודד פורר: זה בדיוק בניגוד למה שאמרתם פה.
זהר סהר לביא: אנחנו לא בוחנים מחדש, אנחנו רק בוחנים את היכולות שלנו כרגע להכשיר את הצוותים, לתת את המענים שאנחנו צריכים.
זהר סהר לביא: אנחנו בהחלט מתעתדים לפתוח את המרכזים כפי שהתחייבנו, גם ב- - - התקציב שיגיע וגם - - -
עודד פורר: בבדיקה הזאת מול בית חולים גליל מערבי, איפה אתם נמצאים, זהר?
עודד פורר: איזה בדיקה ביצעתם עד עכשיו מול בית חולים גליל מערבי?
זהר סהר לביא: אני מודע שכרגע אנחנו לא ביצענו את הבדיקות באופן ספציפי אבל אנחנו - - -
עודד פורר: לא עשיתם.
עודד פורר: מול בית חולים איכילוב איזה בדיקה עשיתם עד עכשיו?
זהר סהר לביא: אנחנו עדיין לא עשינו את הבדיקות כרגע ספציפית מול בתי החולים, אנחנו באיזה שהוא תהליך משרדי להקצות את ההיערכות לגבי כל שאר הדברים.
זהר סהר לביא: יש משמעות לפתוח מרכזים, גם, שוב, אנחנו רוצים שיהיו יכולות מקצועיות לצוותים שנפתחים, יש עניין של כח אדם שצריך להכשיר אותו, אצלנו גם במשרד להיערך - - -
עודד פורר: אז אני שואל מה בדקתם מול בתי החולים.
עודד פורר: כל מה שאת אומרת נוגע לבית החולים ואת אומרת 'לא דיברנו עם בית חולים'.
עודד פורר: אז מה עשיתם שלושה שבועות?
עודד פורר: מה עשיתם מול בתי החולים.
עודד פורר: לא עשיתם כלום.
עודד פורר: את אומרת שלא עשיתם מול בתי החולים.
עודד פורר: הרי הצוותים הרפואיים הם בבתי החולים.
עודד פורר: איפה הצוותים הרפואיים יושבים, במשרד הבריאות?
עודד פורר: הצוותים הרפואיים יושבים בבתי החולים.
עודד פורר: אם רוצים לפתוח בבית החולים, מרימים טלפון לבית החולים ומתחילים לדבר איתו.
עודד פורר: ולא עשיתם את זה.
עודד פורר: אני מוכן לקבל הרבה מאד דברים, כשמסובבים אותי, ותאמיני לי אני יודע בדיוק מתי מספרים לי סיפורים ואתם מספרים פה סיפורים כבר יותר מחודש וחצי.
עודד פורר: אני מבקש לסכם את הדיון.
עודד פורר: לצערי משרד הבריאות עובד בניגוד לסיכומים ובניגוד להבטחות שהבטיח משרד הבריאות כאן בוועדה, פעם אחר פעם, ולא פועל בהתאם להמלצות תת הוועדה המקצועית שהוא מינה.
עודד פורר: משרד הבריאות מעכב ולא פועל לפתיחת חדרים אקוטיים כפי שסוכם, על אף שיש לו תקציב בנושא, עד לרגע זה.
עודד פורר: אף על פי שמשרד הבריאות פועל בניגוד להמלצות והחל בפתיחת חדר באזור השרון לא לפי המלצות הוועדה שהוא מינה, לגבי ארבעת המרכזים האחרים, הוא לא פעל כהוא זה מול בתי החולים כדי לקדם במהירות האפשרית את פתיחת החדרים האקוטיים.
עודד פורר: לפיכך אני מבקש לקבוע בהקדם האפשרי ולתאם מול מנכ"ל משרד הבריאות, דיון בנוכחות מנכ"ל משרד הבריאות שבו יתבקש מנכ"ל משרד הבריאות להציג את גנט פתיחת החדרים האקוטיים בהתאם להחלטה שהתקבלה הן בוועדה לקידום מעמד האישה והן בוועדת הכספים על דעת שר הבריאות ושר האוצר, שנוגעת לפתיחה של חמישה מרכזים אקוטיים נוספים.
עודד פורר: אנחנו עוברים לסדר-היום המתוכנן שלנו.
עודד פורר: הדיון הראשון – הגשת הדוח השנתי של איגוד מרכזי הסיוע לנפגעות ולנפגעי תקיפה מינית בנושא: "צל מגפה: השלכות משבר הקורונה על נפגעות ונפגעי אלימות מינית".
עודד פורר: ראשית, אני מקדם בברכה את המשתתפות ואת חברי הכנסת שהצטרפו לדיון, וגם את מי שמצטרף אלינו בזום.
קריאה: שנייה, אני אפעיל את הזום.
עודד פורר: אני אמשיך לדבר כדי שאתם בינתיים תוכלו להפעיל את הזום.
עודד פורר: אני אמשוך זמן.
עודד פורר: אני אעסיק את הקהל.
קריאה: כמו קואליציה עכשיו.
עודד פורר: בסדר, בסדר.
עודד פורר: אני אתן להם.
עודד פורר: אני חושב שגם המצטרפים בזום ראוי שישמעו את הדיון כולו ולא ייכנסו פתאום באמצע המצגת.
עודד פורר: אני רק אולי בפתח הדברים ועד שיצטרפו אלינו כל מי שמשתתף בזום – תראו, לא צריך להיות מדען טילים או איזה אסטרטג גדול כדי להבין שכשאתה סוגר אנשים בבית בסגר, כשאתה מפטר ושלוח מיליון איש לאבטלה, כשאתה רואה עסקים מתמוטטים, והיום נחשפנו שיש גידול של 41% בבקשות לפשיטות רגל השנה, אתה מבין שסף הלחץ וסף הרגישות והעצבים החשופים גם מדרדרים ומובילים לאירועים שאולי בשגרה פחות היינו פוגשים.
עודד פורר: ומטבע הדברים יש העצמה של כל האירועים, גם ואולי בעיקר, כשאנחנו מדברים על סגר ועל סגירה של אנשים בתוך הבתים, הנושא של אלימות בתוך המשפחה.
עודד פורר: ברור לחלוטין איך שהתחיל האירוע, אגב, למי שעוסק בנושא וגם למי שלא עוסק בנושא.
עודד פורר: אמרנו את זה.
עודד פורר: זה לא איזה משהו צץ.
עודד פורר: אמרנו שתהיה עליה במקרי האלימות במשפחה.
עודד פורר: ואני אומר עוד פעם, הנתונים שאנחנו נראה כאן היום, אלה רק מה שאנחנו יודעים עליהם.
עודד פורר: יש הרבה מאוד מקרים שאנחנו לא יודעים עליהם.
עודד פורר: וכשאתה סוגר ילדים בבית והם לא הולכים לבית ספר גם כאן הם לא פוגשים את הצוות החינוכי, אין מפגש כזה שגם הוא מאפשר איזושהי חשיפה למה שקורה בין ארבע הקירות.
עודד פורר: ולכן, לצערי, אני הייתי מצפה מהממשלה שבצד כל התוכניות האחרות שהיא מתכננת, הלוואי שהיא הייתה מתכננת, אבל גם במקרה הזה לייצר איזשהו buffer שאומר: בתוך השנה הזאת, בתוך התקופה הזאת, אנחנו גם מייצרים added value כדי למנוע מקרים של אלימות במשפחה ושל פגיעה מינית.
עודד פורר: ובתוך זה אנחנו נחשף כאן להרבה מאוד נתונים מאוד מאוד מטרידים שהממשלה תהיה חייבת להתייחס אליהם.
עודד פורר: אני רוצה להתחיל את הדיון, חברי הכנסת, ברשותכם, עם מצגת של איגוד מרכזי הסיוע לנפגעות ולנפגעי תקופה מינית, שיציג באמת את ההשלכות משבר הקורונה על הנפגעות ונפגעי אלימות מינית.
עודד פורר: במאמר מוסגר, אני רק אומר שבתחילת הכהונה שלי, בפגישה הראשונה שלי עם אורית שהייתה במהלך מגפת הקורונה, הסיפור היה שעדיין תקציב לא היה, התקציב הרגיל.
עודד פורר: אני לא מדבר על תקציב מיוחד - -
עודד פורר: - - שצריך לתקופה הזו.
עודד פורר: לשמחתי, לפחות את החלק הרגיל הם קיבלו.
עודד פורר: אבל ללא ספק הנושא הזה חייב לקבל תוספת משמעותית, תקציבית.
עודד פורר: וגם מבחינת תשומת הלב בכלל של הרשויות, אם זה תגבור של עובדים סוציאליים, אם זה תגבור מחלקות הרווחה.
עודד פורר: לא הכול צריך ליפול על המגזר השלישי.
עודד פורר: יש גם אחריות למדינה.
עודד פורר: אז יש לנו את המצגת?
קריאה: יש לנו את המצגת.
עודד פורר: אז בבקשה, אורית.
אורית סוליציאנו: המשפט שלך באמת, שלא צריך להיות מדען טילים כדי להבין באיזו מציאות אנחנו חיות, זה המשפט.
אורית סוליציאנו: אבל, לצערי הרב, מה שאנחנו מבינות והרבה חברי כנסת מבינים לא מובן ברמה המערכתית.
אורית סוליציאנו: אז אני אציג בקצרה כמה נתונים שקשורים בכלל ל-2019, בגלל שהם מעידים על הבעית שאנחנו מתמודדות איתן שנים וחייבות להשתנות.
אורית סוליציאנו: וכמובן נתונים שקשורים ספציפית לדוח האחרון שערכנו.
אורית סוליציאנו: אז קודם כול, אפרופו גם תקציבים שאמרת, אנחנו כל שנה חוות גידול בפניות למרכזי הסיוע.
אורית סוליציאנו: בשנת 2019 היה גידול של 54,000 פניות.
אורית סוליציאנו: ואני כן אחבר את מה שאתה אמרת לסוגיית התקציב.
אורית סוליציאנו: אז מצד אחד, אני רוצה לומר תודה לשר הרווחה שדאג גם לביטול הקיצוץ ולתוספת עוד מיליון שקל.
אורית סוליציאנו: אני כן אומר שאנחנו קיבלנו את הפעימה הראשונה כבר מזמן ומחכות בימים הקרובים שיגיע שאר הכסף לכל השנה שעדיין לא הגיע בגלל כנראה סיבות - - -
עודד פורר: מה זה בימים הקרובים?
אורית סוליציאנו: אני לא יודעת.
אורית סוליציאנו: אבל ככה נאמר לי ממשרד הרווחה, שזה יהיה בימים הקרובים.
עודד פורר: אז כבר אני אומר לנציג או נציגת משרד הרווחה שנמצאים איתנו בזום, שזאת השאלה הראשונה שתופנה אלייך מייד כשתקבלי את רשות הדיבור.
עודד פורר: אז אנא, צרי קשר עם מי שממונה על התקציבים אצלכם במשרד, למי שרלוונטי לנושא.